musi utala Olinpi (toki Inli: Olympics) li musi utala suli mute pi musi sijelo. suli la, ona li musi utala nanpa wan pi musi sijelo lon ma ali. jan pi musi sijelo tan ma mute li utala musi e jan ante. jan li lon kulupu pona pi jan tan ma sama ona. musi sijelo mute li lon musi utala Olinpi. musi utala Olinpo ante li lon tenpo seli li lon tenpo lete. tenpo sike nanpa tu tu li pini la, musi utala ni li kama.
tenpo pini la, jan lon ma Elena majuna li open e musi utala Olinpo pi tenpo pini. ni li lon ma tomo Olinpija lon ma Elena. musi utala Olinpi sin li kama lon tenpo sike 1896. kulupu IOC li kama li pali e musi utala lon ma tomo Asina. tenpo ni la, ma pi musi Olinpi ante li lon ma tomo mute ante.